**ПРОТОКОЛ № 12**

**от заседанието на Комисията по правни въпроси към**

**пленума на Висшия съдебен съвет,**

**проведено на 11.07.2023 г.**

Днес, 11 юли 2023 г., вторник, от 9.00 ч. в сградата на Висшия съдебен съвет, се проведе заседание на Комисията по правни въпроси към пленума на ВСС в състав:

**ПРЕДСЕДАТЕЛ: ЦВЕТИНКА ПАШКУНОВА**

**ЗАМ. ПРЕДСЕДАТЕЛ: ГЕОРГИ КУЗМАНОВ**

**ЧЛЕНОВЕ: СТЕФАН ГРОЗДЕВ**

**ВЕРОНИКА ИМОВА**

**АТАНАСКА ДИШЕВА**

**ПЛАМЕН НАЙДЕНОВ**

**ЕВГЕНИ ИВАНОВ**

**СТЕФАН ПЕТРОВ**

На заседанието присъстват експертните сътрудници на комисията Димитър Ненов – директор на дирекция „Правна“, Диляна Янкова – главен експерт – юрисконсулт в дирекция „Правна“, Кристина Григорова – главен експерт – юрисконсулт в дирекция „Правна“ и техническият сътрудник – Ирен Иванова.

**Д Н Е В Е Н Р Е Д:**

**1. ОТНОСНО:** Закон за изменение и допълнение на Закона за съдебната власт. (ВСС-8827/28.06.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**1.1**.**ПРЕДЛАГА** на пленума на Висшия съдебен съвет да вземе следното решение:

1. ИЗРАЗЯВА отрицателно становище по проект на Закон за изменение и допълнение на Закона за съдебната власт.

2. Решението по т. 1, ведно с извлечение по т. 1 от протокол № 12/11.07.2023 г. от заседание на Комисия по правни въпроси на пленума на Висшия съдебен съвет **ДА СЕ ИЗПРАТИ** на председателя на Комисия по правни въпроси към 49-то Народно събрание.

**1.2. ВНАСЯ** като точка в дневния ред за разглеждане на заседание на пленума на Висшия съдебен съвет на 13.07.2023 г.

**2. ОТНОСНО:** Проект на Решение на Министерския съвет за одобряване на проект на Закон за изменение и допълнение на Гражданския процесуален кодекс.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**2.1**. **ПРИЕМА ЗА СВЕДЕНИЕ** проект на Закон за изменение и допълнение на Гражданския процесуален кодекс, тъй като предложенията за изменения и допълнения в него са извън приложното поле на разпоредбата на чл.30, ал.2, т.13 от ЗСВ.

**3. ОТНОСНО:** Запитване от административния ръководител на Районен съд – Нова Загора.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ**:

**3.1**. В Правилата за дейността на съдиите-наставници, приети на основание чл.242, ал.2 от ЗСВ, с решение по протокол 34/12.09.2017 г. на Съдийската колегия на Висшия съдебен съвет, няма регламентирана забрана за административните ръководители да бъдат съдии-наставници на младши съдии и/или първоначално назначени съдии.

**3.2.** Решението по т. 3.1, ведно с мотивите, да се изпрати на г-жа Росица Ненова – административен ръководител на Районен съд – Нова Загора.

**ПРЕДСЕДАТЕЛ**

**НА КОМИСИЯТА: (п)**

**ЦВЕТИНКА ПАШКУНОВА**